**Swyddogion Gwirfoddol**

**Cofnodi eich oriau gwirfoddoli**

Fel Swyddog Gwirfoddol rydych chi'n rhoi o'ch amser i gynrychioli grwpiau penodol o fyfyrwyr neu fuddiannau myfyrwyr. Fel gwirfoddolwr, mae hyn yn golygu y gallwch chi gofnodi'ch oriau a gweithio tuag at Wobr Aber! Yn ogystal â hyn, bydd eich rôl yn cael ei chofnodi ar eich trawsgrifiad HEAR.

Chi sydd i benderfynu sut rydych chi'n llunio'ch rôl a faint o amser rydych chi'n ei dreulio arni. Ond, drwy gofnodi'ch oriau, nid yn unig y gallwch chi ennill cydnabyddiaeth am eich holl waith caled a'ch ymrwymiad gydol y flwyddyn, ond gallwch hefyd wella'ch cyflogadwyedd drwy ddefnyddio'r oriau, y sgiliau a'r gweithgareddau rydych chi'n eu cofnodi i ychwanegu at eich CV neu'ch cais am swydd.

**Pa oriau allwch chi eu cofnodi?**

* Hyfforddiant y Swyddogion Gwirfoddol
* Mynd ati i gasglu adborth am brofiadau myfyrwyr
* Mynychu’r Senedd, Parthau, Cynadleddau neu unrhyw ddigwyddiadau eraill mewn rôl swyddogol, e.e. Cwrdd a Chyfarch
* Trefnu a hyrwyddo ymwybyddiaeth o ymgyrchoedd neu ddigwyddiadau
* Cynllunio ymgyrchoedd, gwneud ymchwil a threfnu gweithgareddau
* Mynychu digwyddiadau rhwydweithio neu gynadleddau mewn rôl swyddogol e.e. Cwrdd a Chyfarch neu Gynadleddau UCM

**Pa oriau allwch chi ddim eu cofnodi?**

* Mynychu neu gynllunio digwyddiadau cymdeithasol
* Teithio i ddigwyddiad neu gynhadledd

I ddechrau cofnodi'ch oriau a'ch sgiliau ewch i [www.aber.ac.uk/gwirfoddoli/cofnodieichoriau](http://www.aber.ac.uk/gwirfoddoli/cofnodieichoriau)

